Diari Oficial de la Generalitat Valenciana


Sumari del DOGV 6342, del 27-08-2010 (2010/9303)

RESOLUCIÓ de 2 d'agost de 2010, de la consellera d'Agricultura, Pesca i Alimentació, per la qual es publiquen les quanties globals màximes per a l'exercici 2010 de les ajudes a les inversions per al foment del cultiu i l'explotació en comú a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6342

Data del DOGV
:   27-08-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/9303


Data del document
:   02-08-2010

Organisme emissor
:   Conselleria d'Agricultura, Pesca i Alimentació

Tipus de document
:   Resolució

Anàlisi jurídica

 Descriptors 

:   * agrupació de productors agraris
    * cooperativa agrícola
    * ajuda a l'agricultura
    * agres
    * suport econòmic
    * explotació agrària en comú
    * sector agrari
    * agricultor
    * ajuda pública

RESOLUCIÓ de 2 d'agost de 2010, de la consellera d'Agricultura, Pesca i Alimentació, per la qual es publiquen les quanties globals màximes per a l'exercici 2010 de les ajudes a les inversions per al foment del cultiu i l'explotació en comú a la Comunitat Valenciana. [2010/9303]  
A fi de fomentar el cultiu i l'explotació en comú de les explotacions agràries a la Comunitat Valenciana, es va publicar l'Orde de 12 de setembre de 2008, de la Conselleria d'Agricultura, Pesca i Alimentació, per la qual s'establien les bases reguladores d'un règim d'ajudes a les inversions per al foment del cultiu i l'explotació en comú a la Comunitat Valenciana.  
Així mateix, en l'article 47.11 del Text Refós de la Llei d'Hisenda Pública de la Generalitat Valenciana, aprovat per mitjà del Decret Legislatiu de 26 de juny de 1991, del Consell, s'exigix la publicació de la línia o les línies pressupostàries que les financen i l'import global màxim que s'hi destina. Estos aspectes depenen de la llei anual de pressupostos, en estos moments la Llei 17/2008, de 29 de desembre, de la Generalitat Valenciana, de Pressupostos per a l'exercici 2009.  
Per això, vista la proposta de la directora general de Producció Agrària, en l'exercici de les funcions que tinc atribuïdes, resolc:  
Apartat primer  
Fixar l'import global màxim de les ajudes regulades en l'Orde de 12 de setembre de 2008, per la qual s'establixen les bases reguladores d'un règim d'ajudes a les inversions per al foment del cultiu i l'explotació en comú a la Comunitat Valenciana en les quantitats següents i per a les anualitats que s'indiquen:  
2010: 340.000 euros  
2011: 500.000 euros  
2012: 100.000 euros  
2013: 100.000 euros  
2014: 100.000 euros  
El pagament es farà amb fons propis de la Generalitat Valenciana i a càrrec de l'aplicació pressupostària 96.99.28.9597, programa 714.20, Foment i Garantia Agrària, línia T4721, capítol 7.  
D'acord amb l'article 5 del Decret 147/2007, de 7 de setembre, del Consell, este règim d'ajuda complix les disposicions del Reglament 1857/2006, de la Comissió, de 15 de desembre de 2006, sobre l'aplicació dels articles 87 i 88 del Tractat a les ajudes estatals per a les petites i mitjanes empreses, i va ser comunicada a la Comissió amb data 02.09.2008, amb el número de registre d'ajuda XA 323/2008, i va ser publicada en el Diario Oficial de la Unión Europea 2008/C 316/04, amb data 11 de desembre de 2008.  
Apartat segon  
Sense perjudici del termini de presentació de sol·licituds establit en l'article 7 de l'Orde de 12 de setembre de 2008, i com que esta resolució no s'acull als casos establits en l'article 58 del Reial Decret 887/2006, de 21 de juliol (BOE núm. 176, de 25.07.2006), pel qual s'aprova el Reglament de la Llei 38/2003, General de Subvencions, s'obri un termini extraordinari per a la presentació de sol·licituds de deu dies naturals, comptadors des de l'endemà de la publicació en el Diari Oficial de la Comunitat Valenciana.  
Apartat tercer  
El règim de recursos procedent és el recurs de reposició, que es pot interposar en el termini d'un mes davant de la consellera, d'acord amb les disposicions dels articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb les disposicions dels articles 10 i 46 de la Llei de Jurisdicció Contenciosa Administrativa.  
València, 2 d'agost de 2010.- La consellera d'Agricultura, Pesca i Alimentació: Maritina Hernández Miñana.